# Blaise Cendrars

### A Wikipédiából, a szabad lexikonból.

| Ez a szócikk vagy szakasz nem idézi a forrásokat, amelyek alapján készült. Az ezen a lapon látható jelölés 2007 márciusából származik.

Blaise Cendrars, eredeti neve: Frédéric Louis Sauser (Sauser-Hall, 1887. szeptember 1. – Párizs, 1961. január 21.), svájci születésű francia költő, író.

Amedeo Modigliani: Blaise Cendrars portréja

Gyermekkorával kapcsolatban legendák élnek. Tény, hogy utazások és vándorlások közepette cseperedett fel, állítólag kora gyermekkorában kimászott egy szállodai ablakon és végleg elcsavargott. Mindenesetre élete valódi és továbbképzelt utazások sorozata. Volt kereskedő Oroszországban, a francia idegenlégióban végigharcolta az I. világháborút, dokumentumfilmeket forgatott egzotikus vidékeken, dolgozott újságíróként és haditudósítóként.

Guillaume Apollinaire vetélytársának tekintette a francia avantgarde művésztársadalom, valószínűleg ő maga is önnönmagát. Bár néhány nagyformátumú költeménye, mint a Húsvét New Yorkban (1912), A transszibériai expressz, és a franciaországi kis Johanna prózája (1913) vetekszik Apollinaire nagy költeményeivel, azonban ő is tudta, hogy alulmarad e vetélkedésben.

Prózai művei közül Az arany c. regényből Eizenstein filmet akart készíteni, amihez az amerikai producer nem járult hozzá.

  L’or. La merveilleuse histoire du Général Johann-Auguste Suter (Sutter aranya); forgatókönyv: Grigorij Alekszandrov, Szergej Eisenstein, Ivor Montague, zene: Alexander Goehr. 1930.

A Dan Yack (1929) c. könyve filozófia mondanivalójú művészregény. A II. világháború után önéletrajzi művekben dolgozta fel saját kalandos életét.

Összes költeményét Kassák Lajos fordította le magyarra.

- Blaise Cendrars: Húsvét New Yorkban, Európa, 1963.
- Blaise Cendrars: A villámsújtotta ember, Gondolat, 1975.
- Blaise Cendrars: Az arany, Maecenas Kiadó, 1993.

A lap eredeti címe "http://hu.wikipedia.org../../../b/l/a/Blaise_Cendrars_ff36.html"

Kategóriák: Az összes forráshivatkozásra váró lap | Forráshivatkozásra váró lapok 2007 márciusából | Francia költők | Francia írók

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Български
- Brezhoneg
- Deutsch
- Esperanto
- Español
- Français
- Ido
- Polski
- Português
- Svenska